จงเสนอไอเดีย Krungsri Finnovate แนวโน้มการลงทุนในสตาร์ทอัพของปี 66 เป็นอย่างไร
‘แนวโน้มการลงทุนในสตาร์ทอัพของปี 66 นั้นจะคล้ายกับปี 65 คือเน้นสตาร์ทอัพที่สามารถต่อยอดธุรกิจกับทางธนาคารและกลุ่มพันธมิตรที่เป็นนักลงทุนของเรา และมีแผนการสร้างผลกำไรได้อย่างชัดเจนและรวดเร็ว โดยประเภทธุรกิจที่น่าสนใจนั้นจะเป็นกลุ่มธุรกิจเทคโนโลยีที่เติบโตตามเทรนด์ของโลกอย่าง (1) ในสายของ Decentralized Finance หรือในกลุ่มของ Blockchain อันนี้คือจะได้รับการพิจารณาเป็นพิเศษ (2) กลุ่มของ Metaverse หลายคนให้ความสนใจว่าต่อไปเราจะไปอยู่ในโลกเสมือนได้อย่างไร และแต่ละแบรนด์จะสามารถเปลี่ยนช่องทางการตลาดไปอยู่ในช่องทาง Metaverse ได้อย่างไรบ้าง (3) Cyber Security เป็นเรื่องที่น่าสนใจเพราะเหตุการณ์การแฮกหรือถูกแฮกในปัจจุบันนั้นเกิดขึ้นอย่างแพร่หลายโดยเฉพาะในเรื่องของกลุ่มสินทรัพย์ดิจิทัล ดังนั้น Cyber Security จึงสำคัญอย่างยิ่งในยุคปัจจุบัน (4) ESG-Tech, Climate Tech,  SustainabilityTech กำลังอยู่ในกระแส และเป็นกลุ่มที่มาแรงใกล้เคียงกับ FinTech มาก ๆ เพราะเป็นกลุ่มที่หลาย ๆ องค์กร และสถาบันการเงินให้ความสนใจ (5) Buy Now Pay Later เทรนด์นี้เป็นเทรนด์ทั่วโลก แต่ประเทศไทยไม่ได้ตื่นเต้นกับเทรนด์นี้มากนัก (6) Ultrafast Delivery ในสหรัฐอเมริการมาแรงมาก สั่งปุ๊บส่งปั๊บภายใน 15 นาที อันนี้เป็นเทรนด์ใหม่’

“ปัจจุบันในไทยยังถือว่าขาดแคลน Startup ที่มีคุณภาพ โดยเฉพาะ Startup ที่สามารถอยู่รอดได้ถึงช่วง Series A ทาง Krungsri Finnovate จึงวางแผนสนับสนุนสตาร์ทอัพในช่วง Early Stage นี้ให้สามารถเติบโตและอยู่รอดจนสามารถ IPO ได้ โดยจะสนับสนุนทั้งในด้านเงินทุนและการให้คำปรึกษา รวมทั้งมีความต้องการจัดตั้ง Accelerator Program ช่วยบ่มเพาะและติดสปีดสตาร์ทอัพกลุ่มนี้เพื่อเตรียมพร้อมก้าวสู่ Series A ได้อย่างมีประสิทธิภาพ ทั้งนี้แผนดังกล่าวกำลังอยู่ในระหว่างศึกษาดำเนินการและต้องเป็นไปตามกฎระเบียบที่เกี่ยวข้อง ซึ่งจะอัปเดตความคืบหน้าอีกครั้งในช่วงต้นปี 66 นี้”

“นอกจากนี้การลงทุนในกองทุน Finnoventure Private Equity Trust I และ Finnoverse Fund ก็ยังเดินหน้าต่อไป โดยตั้งเป้ามี Startup ในพอรต์ของกอง Finnoventure ถึง 30 บริษัท พร้อมขยายการลงทุนสู่ประเทศเวียดนาม ฟิลิปปินส์ และอินโดนีเซีย” นายแซม ตันสกุล ปิดท้าย
3.ตลาดการเงิน & ผลิตภัณฑ์และบริการทางการเงิน